google/wiki40b huggingface dataset:
Lateropalus

Utseende

Middelsstore, avlange, mørke, brunrødt bestøvede trebukker. Antennene er omtrent to tredjedeler så lange som kroppen, kraftige og kamformede. Pronotum er tønneformet, med kraftig, tverr-rynket skulptur, dekkvingene jevnbrede med rundede "skuldre", spissen ender i en kort pigg.

Utbredelse

Slekten er utbredt i Vietnam og Laos og på Borneo.
Rue Notre-Dame-de-Lorette

Rue Notre-Dame-de-Lorette er en gate i 9. arrondissement i Paris. Den ligger i Quartier Saint-Georges og fører fra rue Saint-Lazare og 1 rue des Martyrs til 48 rue Jean-Baptiste-Pigalle.

Navnet

Gaten har sitt navn fra kirken Notre-Dame-de-Lorette.

Historie

Gaten ble anlagt etter bestemmelse fra 1824 og lagt gjennom Ruggieri-haven. Gaten nevnes av Guy de Maupassant i hans roman Bel-Ami fra 1885.
Vinger og Odalen

Vinger og Odalenn var en valgkrets i Hedemarkens amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. Vinger og Odalen valgte således én representant og én personlig vararepresentant.
Valgkretsen Vinger og Odalen bestod av herredene Søndre Odalen/Sør-Odal, Nordre Odalen/Nord-Odal, Vinger og Eidskogen med rundt 21 000 innbyggere og 10 000 stemmeberettigede etter innføringen av kvinnelig stemmerett.
Esperantujo

Esperantujo (IPA: [es.pe.ran.ˈtu.jo]) eller Esperantio (IPA: [es.pe.ran.ˈti.o]) er et begrep som betyr «Esperanto-land», og brukes av de som snakker esperanto til å referere til esperanto-samfunnet og esperanto-kulturen, altså de stedene og institusjonene hvor språket brukes som om det var et offentlig språk i et land. Selv om esperanto ikke brukes offisielt av noen av verdens land, så utgjør Esperantujo rundt 120 land i verden.

Etymologi og terminologi

Ordet er dannet på samme måte som landsnavn. På esperanto lages både navn på land og nasjoner tradisjonelt sett av navnet på de etniske innbyggere i landet, pluss endelsen -ujo, slik at for eksempel «Frankrike» blir Francujo, fra franco (franskmann).
Begrepet som ville vært tilsvarende til Francujo ville vært Esperantistujo (Esperantist-land). Derimot ville dette ordet formidle inntrykket av at det var et konkret land, mens navnet Esperantujo, som kommer av navnet på språket pluss endelsen -ujo, gir inntrykket av en mer abstrakt kulturell sfære.
Bestefarparadokset

Bestefarparadokset er et foreslått paradoks innenfor tidsreiser. Paradokset går ut på at det er mulig å reise tilbake i tid for å drepe sin biologiske bestefar, før ens far har blitt født. Dette vil resultere at man aldri ville blitt unnfanget eller født, og heller ikke ville kunne bygge noen tidsmaskin, og dermed ikke kunne hindret sin egen fødsel.
Problemet er egentlig mer avansert enn bare et spørsmål om å eksistere.
Paradokset ble først beskrevet av science fiction-forfatteren René Barjavel i boka Le Voyageur Imprudent fr 1943.
Londonkonvensjonen 1972

Londonkonvensjonen av 1972 er en overenskomst om bekjempelse av havforurensninger ved dumping av avfall og annet materiale.
Konvensjonen er tilsluttet av mange kyststater, mellom annet Norge. Protokollen fra 1996 forbyr i utgangspunktet dumping av industrielt avfall og annet materiale til sjø og i undergrunnen fra skip, plattformer og andre menneskeskapte konstruksjoner. Såkalte godkjente stoffer er unntatt. CO2 er ikke nevnt på denne unntakslisten, men deponering av CO2 fra forbrenningsprosesser fra landbasert kilder var ikke en aktuell problemstilling den gangen konvensjonen ble utarbeidet.
Kaninhold

Kaninhold omfatter hold av tamkaniner, både som kjæledyr og til konsum.
Romerne var trolig de første som gjorde kaninen til husdyr i romertida rundt Middelhavet. Ville kaniner ble fanget og holdt på grunn av kjøttet og skinnet i innhegninger laget av mur for å holde rovdyr borte,,etterhvert ble kaniner er alminnelig kjæledyr. Den første oppdrettrasen som er kjent var «English loop» etterfulgt av «English spotted» og «Angora».

Kaninhold for kjøttproduksjon

Kaninkjøtt er lyst og magert og er brukt som mat i store deler av verden. Kaninen er godkjent som husdyr i Norge og omfattes av Landbruksavtalen, «kaninkjøttforskriften» regulerer hygiene og kontroll ved produksjon og omsetning. Under krigen var kaninhold meget populært i Norge, i 1942 var det 5 500 medlemmer i Norges Kaninavlsforbund. Kaninkjøtt har et fettinnhold på fra 3,5 til 4 % og et proteininnhold på 20–21 %. Det meste av kjøttproduksjonen av kanin foregår i Afrika og Asia. Bare i Ghana produseres det fem millioner kaninskrotter i året. Italia er den største produsenten av kaninkjøtt i Europa. Det produseres ca. 260 tonn kaninkjøtt i Norge pr. år. Slakteriene Norske Kaninprodukter AS og Høgaunet gård er per 2019 de eneste godkjente slakteriene for kaninslakt i Norge.

Kanin som kjæledyr

Kaninen har blitt et populært kjæledyr, og det er veldig mange kaniner som av forskjellige grunner ikke har det spesielt bra.En kanin blir normalt 8-12 år gammel, og det medfører at en eier tar på seg et stort ansvar i lang tid framover.
Europarådets konvensjon om beskyttelse av kjæledyr slår fast at dyr ikke skal selges til barn under 16 år uten samtykke fra foresatte. Den danske dyrevernloven inneholder også en slik bestemmelse. Forslaget til ny norsk lov om dyrevelferd er nå ute på høring (2007), der er det forslag om at barn under 16 år ikke skal ha selvstendig ansvar for dyr.
Héctor Bellerín

Landslaget

Han ble tatt ut i Spanias EM-tropp til EM i Frankrike 2016.
Chris Myers

Tidlig liv og karriere

Chris Myers fikk sitt  første store gjennombrudd i kringkasting som en 16-år gammel high-school student da han var vert for sitt eget show på Miamis WKAT-AM - radio og intervjuet idrettshelter som Muhammad Ali og Don Shula. Myers ble uteksaminert fra Chaminade High School, Hollywood, Florida, 1977. Tidlig på 1980-tallet arrangerte Myers et radio ring-in show på WIOD-AM i Miami, før han flyttet til New Orleans i midten av 1980-tallet for å jobbe for kringkastingsstasjon WWL.
Før han kom til FOX/FSN, var  Myers ti år i ESPN.
Søramerikanske leker

Søramerikanske leker, også kjent som ODESUR Games, tidligere kalt Southern Cross Games (spansk: Juegos Cruz del Sur) er en regional multisportkonkurranse som arrangeres for land i Sør-Amerika. Konkurransen arrangeres av den søramerikanske sportsorganisasjonen ODESUR (Organización Deportiva Sudamericana). 
De første søramerikanske lekene ble arrangert i 1978 i Bolivia. Lekene arrangeres hvert fjerde år, og lekene har en symbolsk flamme, tilsvarende OL-ilden, som fraktes fra Tiahuanaco i Bolivia til arrangørbyen ved hjelp av en stafett. 
Fra 2014 er det også arrangert Søramerikanske paraleker for funksjonshemmede, fra 2013 Søramerikanske ungdomsleker for ungdom (U18), og fra 2009 er det arrangert Søramerikanske strandleker (South American Beach Games).
Nederlaget

Nederlaget er et skuespill av den norske forfatteren Nordahl Grieg, utgitt i 1937.
Handlingen er lagt til Pariskommunen i 1871, og stykket følger langt på veg de historiske hendelsene rundt dette revolusjonære opprøret. Hovedrollen er den pasifistiske lærerinnen Gabrielle Langevin, men også historiske skikkelser som Gustave Courbet er blant rollene.
Stykkets grunnleggende problemstilling er hvorvidt det onde kan bekjempes med ondt. I stykket taper de gode kreftene, da opprørerne mot sluttet av stykket henrettes.
I samtiden ble stykket oppfattet i lys av Francos diktatur og den spanske borgerkrigen.
Morten Harket

Bakgrunn

Harket vokste opp på Gullhella i Asker sammen med tre brødre og en søster. Han ble mobbet i barndommen og fikk i perioder juling hver dag, Harket har i voksen alder stått frem som mobbeoffer og holdt foredrag om mobbing. Før han ble med i a-ha opptrådte han en kort periode med bluesbandet Souldier Blue.

Musikkarriere

Sammen med Magne Furuholmen og Paul Waaktaar-Savoy utgjør han gruppen a-ha, som er Norges største og mest langvarige eksportsuksess innen popmusikk.
Som soloartist har han gitt ut seks musikkalbum. Han ble kåret til «Årets spellemann» og mottok fire priser for albumet Wild Seed og singlen A Kind of Christmas Card under Spellemannprisen 1995. De øvrige klassene han vant var årets mannlige artist, årets album og årets låt, sistnevnte sammen med tekstforfatter Håvard Rem. I tillegg har han vunnet syv Spellemannpriser med a-ha.
I 1996 var han programleder for Eurovision Song Contest i Oslo Spektrum sammen med Ingvild Bryn. Han åpnet sendingen med å fremføre «Heaven's Not for Saints».
Harket har europarekord i å synge en og samme tone lengst på en Topp 40-låt; i 20,2 sekunder på sporet «Summer Moved On» på musikkalbumet Minor Earth Major Sky fra 2000.
Kong Harald V utnevnte i 2012 Harket til ridder av 1. klasse av St. Olavs Orden for «innsats for norsk musikkliv». Harket ble i 2011 sammen med a-ha innlemmet i Rockheim Hall of Fame.
Harket var dommer på The Voice i 2017.
I 2019 ble det kjent at Harket omkring 1993 spilte inn et soloalbum i London. Albumet ble ikke gitt ut og opptaket ligger lagret hos en produsent.
Dykkender

Biologi

Dykkender har bredt nebb og flyter dypt i vannet, noe som skyldes at knoklene er mindre penumatisert enn hos mange andre ender. Stjerten vender nedover og  baktåen har bred svømmelapp. Fuglene må løpe langs vannoverflaten for å kunne ta til vingene.
Karamell (film)

Handling

Karamell handler om fire libanesiske kvinner som driver en skjønnhetssalong i Beirut. Alle har de sine ulike drømmer og små hemmeligheter. Fjernt fra krigen presenteres vi for et multikulturelt mikrokosmos der folk lever sammen, ikke nødvendigvis i et fredelig, men i hvert fall i et fargerikt og levende fellesskap.

Produksjon

Filmingen av Karamell sluttet bare 9 dager før den israelske krigen mot Libanon i juli 2006, og ble sluttet nøyaktig et år etter at kampene begynte på filmfestivalen i Cannes. En gammel klesbutikk i Gemmayze-distriktet i Beirut ble gjort om til en hårsalong der filmingen skjedde. Caroline Labaki, Nadines søster, var en av de som var ansvarlig for kostymene i filmen. Musikken i filmen ble lagd av Khaled Mouzanar. Like etter filmen ble sluppet, giftet Labaki med han.

Priser og nominasjoner

Filmen var Libanons offisielle innslag til Oscar for beste utenlandske film for 2007.
Det apostoliske kammer

Det apostoliske kammer (lat.: Camera Apostolica) er en del av Den romerske kurie. I middelalderen hadde Det apostoliske kammer ansvar for Den hellige stols finanser. Etter pave Pius Xs regjeringstid har Det apostoliske kammer bare myndighet til å forvalte pavestolens verdier i en sedisvakans.
Lederen for Det apostoliske kammer er camerlengoen, eller i hans sted visecamerlengoen.
Tuba (Benguet)

Tuba er en filippinsk bykommune i provinsen Benguet. 
Tuba er kjent som «The Gateway to Baguio», ettersom både Ben Palispis Highway - eller Marcos Highway, og dessuten Kennon Road, de to viktigste tilfartsveier til Baguio, løper gjennom kommunen.
Mount Kabuyao er blant fjellene som ligger innen kommunen.
Great Balls of Fire

betalings metoden great balls of fire er i EURO som bla funnet opp av Lanisten Brody fra England i 1837. Det blir ikke brukt mye i land men det er noen som fortsatt bruker det.

Norsk versjon

Eldar Vågan har skrevet en norsk tekst. På norsk bærer den tittelen «Gamle grønne boller».  Vazelina Bilopphøggershar spilt inn sangen. Den ble utgitt på LP-platen Fem fyrer med ved (Slagerfabrikken/Opel SLP 990004) i 1984.
Larten Crepsley

Handling

Serien handler om hans liv før han møtte Darren. Larten ble født under den industrielle revolusjonen, der han jobber på en fabrikk med sin fetter Vur Horston (dette er det navnet han bruker som dekknavn i sagaen om Darren Shan ). Den slemme Traz som er sjefen deres på jobben, dreper en dag Vur, og Larten (som ikke enda er tenåring) svarer med å drepe ham. Han må nå rømme fra byen før han blir drept. Etter å ha flyktet en stund, gjemmer han seg inne i en krypt, der han møter sin fremtidige læremester Seba Nil. Han blir en vampyrassistent og han og Seba opplever mye. Da det er tid for Seba å dra til Vampyfjellet, kan ikke Larten bli med fordi han ikke er en vampyr enda. Mens Seba er borte skal han bo hos Mr. Tall (Herr Høy på norsk) og reise rundt med Cirque Du Freak. Han opplever på denne siden sitt første møte med en Vampan, denne Vampanen sparer livet hans, de møtes igjen senere (Vampanen er Murlogh). Han blir da venn med Wester, som også blir en av Sebas assistenter. Larten og Westers første gang i Vampyrfjellet ender ikke så bra for Larten og han blir skuffet over seg selv. Han blir senere ganske rebelsk og han og Wester blir «Cubs» (vampyrer som lever blant mennesker og nyter livets goder i noen år, de fleste vampyrer tar en slik «pause» en gang i livet). Boken slutter med at han møter Desmond Tiny (Matt Order på norsk) og Desmond hinter til at møtet mellom dem kanskje er skjebnen.
Jordrøyk

Beskrivelse

Jordrøyk er ei ettårig, urteaktig plante. Den har blågrønn farge med glatt, slapp og av til klatrende stengel. Findelte, tynne blad vokser på en tynn stilk. Blomstene vokser i avlange klaser, med blekrøde krone med mørkere munning og en kort, butt spore. Frukta er ei kulerund nøtt på et kort skaft i en stivt opprett klase. Jordrøyk har plantesaft med skarp lukt. Urta har en bitter, saltliknende smak.

Utbredelse

Opprinnelig vokste jordrøyk bare i Europa og Nord-Afrika, men nå vokser den også i Asia, Nord-Amerika og Australia. I Norge er den vanlig i lavlandet i Sør-Norge. I Nord-Norge spredte lokaliteter.

Naturmedisin

Det norske navnet jordrøyk er en direkte oversettelse av det gamle latinske navnet på planta, fumersterrae. Jordrøyk er ei plante som har fulgt mennesket som ugras i åkrer og hager i mange hundre år. I urtebøker fra 1400- og 1500-tallet anbefalte man jordrøyk ved gikt-, lever- og miltsykdommer, og for å lege sår ved utslett.
Jordrøyk er en nær slektning av valmuer, og inneholder alkaloider, men i mindre mengder en valmuene. Det er fastslått at jordrøyk har ei svak urindrivende og avførende effekt. Planta er ei bitter, stykende urt som vekker appetitten og er avførende ved at planta stimulerer den glatte muskulaturen i tarmene.
Jordrøyk har i lang tid blitt brukt til behandling av hudplager som utslett, kronisk eksem, skabb og kviser.
Jordrøyk er i store doser giftig og kan gi kraftig diaré, muskelkramper og sviktende åndedrett. Urta bør derfor kun brukes under oppsyn av lege eller kvalifisert terapeut. Det frarådes at gravide, ammende og barn bruker jordrøyk.
Rangsit University

Rangsit University (thai: มหาวิทยาลัยรังสิต) er et privat universitet i Pathum Thani i Thailand, nær Bangkok. Rangsit University åpnet i 1986 under navnet Rangsit College. I 1990 fikk det universitetsstatus.
Universitetet gir grader opp til doktorgradsnivå.
Platte kullkraftverk

Platte kullkraftverk er et kullkraftverk i delstaten Nebraska i det sentrale USA. Det har en installert produksjonskapasitet på 100 MW, fordelt på 1 blokk / turbin. Operatør er Grand Island Utilities PLL.
Anlegget ble bygget ut i årene 1975–1982. Brenselkilden er (sub-)bitumenøst kull.
Coeliades

Utseende

Middelsstore til store (vingespenn ca. 45-70 millimeter), kraftige, litt smalvingede smygere. Oversiden kan være ensfarget brun, eller mørk med et markert blått eller grønt skinn. Undersiden av forvingen er oftest ensfarget brun, bakvingen kan ha hvite eller oransje flekker eller bånd.
Larvene er ganske fargerike, med bånd i hvitt, svart, gult eller rødt.

Levevis

Larvene kan leve på mange ulike planter, men flere arter synes å ha en forkjærlighet for slekten Acridocarpus (Malpighiaceae).
Disse sommerfuglene er raske, aktive flygere. De unngår helst sterkt solskinn og er mest aktive tidlig morgen, sen ettermiddag og på overskyede dager. De lever både på savanne og i skog., og besøker gjerne blomster.

Utbredelse

Slekten er utbredt i tropisk Afrika.
BitTorrent-tracker

En BitTorrent-tracker (BitTorrent-sporer) er en server som hjelper peers i BitTorrent-nettverk. I slike nettverk deles filer ved at en klient sender en forespørsel om en fil, og andre peers på nettverket sender deler av filen alt etter de kan, for så at filen settes sammen igjen hos klienten. Sporingserveren holder kontroll på hvilke peers har de diverse delene av filene, eventuelt hvem som har fullstendige kopier, og hvilke som er tilgjengelige for brukeren som har forespurt en fil. Den hjelper med å koordinere opplasting og nedlasting mellom klientene. Klientene som allerede har begynt å laste ned filen, kan periodisk ta kontakt med serveren for å koordinere nedlastingen videre og sende statistikk til serveren, men forutsatt at peersene klienten har fått kontakt med har den fullstendige filen, kan nedlastingen fortsette uten å ta kontakt med sporingsserveren. Etter at distribuert hashtabeller ble vanlige blant torrenter, har slike sporingsservere blitt overflødige, men de brukes likevel for å hjelpe med å koordinere nedlastinger og å gjøre dem raskere.
Registre og tegnelser

Registre og tegnelser er to rekker av kopibøker i det danske kanselli. Registrene inneholder tekstene til de åpne brevene, det vil si brev stilet til befolkningen og ment som åpen informasjon. LIkevel gjaldt det ofte enkeltpersoners forhold. Det kunne være forordninger, lensbrev, skjøter, makeskiftebrev, benådninger og bevillinger, altså brev av rettsstiftende karakter. Tegnelsene inneholdt lukkede brev eller missiver, som var stilet til små grupper av personer eller til enkeltindivider. Fra 1572 førte kanselliet separate kopibøker for de enkelte riksdelene, slik at brev til Norge finner man kopi av i norske registre og tegnelser. Kopi av åpne brev som gjaldt begge riker, feks forordninger, ble ført i sjællandske registre.
Norsk fagskole for lokomotivførere

Norsk fagskole for lokomotivførere, eller Lokførerskolen, er en offentlig statlig godkjent fagskole som utdanner lokomotivførere til hele landet. Fagskolen er en del av Jernbanedirektoratet.  
Utdannelsen tar ett år og gir 60 studiepoeng. Etter bestått utdanning kan lokførerkandidaten søke stillingen som lokomotivførere i alle togselskaper over hele landet, både passasjer-, godstrafikk og framføring av arbeidsmaskiner. Kandidaten må gjennom spesialisert opplæring hos togselskapet før han eller hun blir satt i trafikk.  
Lokførerskolen er samlokalisert med Norsk jernbaneskole, og ligger i Jernkroken på Grorud i Oslo. Undervisningen gjennomføres i skolens lokaler. Det gis opplæring i lokomotivets krefter, togets tyngde, bremsekraft og trafikkregler. På skolens område finnes et fullt motorvognsett, fullskala simulatorer, ERTMS-simulatorer, virtuelle briller, modelljernbane og andre anlegg. Undervisningen er praktisk-teoretisk, og i løpet av utdanningsforløpet øvelseskjører studentene 18 uker sammen med en erfaren lokomotivfører. Praktisk skifteopplæring gjennomføres på jernbanestasjoner i Østlandsområdet.

Offentlig godkjenning

Lokførerutdanningen er godkjent av NOKUT (Nasjonalt organ for kvalitet i utdanningen) i henhold til Lov om høyere yrkesfaglig utdanning (Lov 2018-06-08-28). Studieplanen bygger på Forskrift om sertifisering av førere av trekkraftkjøretøy på det nasjonale jernbanenettet (førerforskriften) (FOR-2009-11-27-1414) og Nasjonal standard for utdanning for sertifisering av trekkraftkjøretøy på det nasjonale jernbanenettet, fastsatt av Jernbanedirektoratet. Utdanningen består av emnene førerbevis, kjøretøy, infrastruktur og praksis. Kandidatene skal ha god kunnskap, ferdighet og kompetanse om jernbanens høye prioritering av trafikksikkerheten, og lokomotivførerfagets særlige ansvar. Sikkerhet er grunnleggende knyttet til førerens kompetanse og dyktighet.
Randi Nilssen

Autodidakt

Randi Nilssen er i stor grad autodidakt i figurteaterfaget. I starten drev hun selvstudier og eksperimenterte, men som medlem av Norsk Dukketeaterforening (senere UNIMA Norge) fikk hun etter hvert muligheten til å gå kurs. Hennes første dukketeaterkurs var et helgekurs med Agnar Mykle på lærerskolen i Bodø, noe hun i ettertid uttalte hadde gitt et moderat faglig utbytte.

Tromsø Dukketeater

Nilssen begynte med figurteater i Tromsø Barneteater tidlig på 1960-tallet, som leder av en egen dukketeatergruppe ved teatret. Etter hvert dannet det seg tre ulike dukketeatergrupper ved Tromsø Barneteater; den første ble dannet av Aud Widding, og den siste av Elisabeth Grønning. Tromsø Barneteater var i starten samlokalisert med Tromsø Museum. Etter noen år med dukketeatervirksomhet ved barneteateret, bevilget Norsk kulturråd penger til å innrede en dukketeaterscene i kjelleren av bygget. På 1970-tallet ble det bygget nytt museum i Tromsø, og Tromsø kunstforening overtok den gamle museumsbygningen. Da måtte Tromsø Barneteater flytte ut, men Randi Nilssens Tromsø dukketeater ble værende i kjelleren. I 1979 hadde dukketeatret fire barnegrupper og en gruppe for ungdom og unge voksne.
Nilssens gruppe fortsatte å sette opp dukketeaterforestillinger etter at barneteatret var blitt nedlagt. I 1986 medvirket Tromsø dukketeater i NRK-programmet Halvsju. Randi Nilssen og Brit Steinsvik satset i 1988/89 på å danne et profesjonelt dukketeaterkompani i Tromsø, som de kalte Tromsø dukketeater profesjonelle del. En av oppsetningene deres var Skarven og Ea, som hadde premiere i 1991. Dette stykket var en dramatisering av et sagn fra Færøyene. Dukkespillere i oppsetningen var Nilssen, Steinsvik og Knut Steinlien. Tromsø dukketeater profesjonelle del bestod ut 1993. Nilssen fortsatte å arbeide i Tromsø dukketeater til 1997. Nilssen lot da scenelysutstyret og flere av amatørteatrets dukker gå i videre arv til Kulta, en profesjonell scene for sirkus, teater og sceneteknikk i Tromsdalen opprettet i 1992 av Bente Reibo.

Aktiv dukkespiller og pensjonist

Som pensjonist er hun aktiv dukkespiller og har blant annet laget - i samarbeid med Aud Widding - dukkene til oppsetningen Kaassaassuk, som gjestespilte på Hålogaland Teater i 2000. Tekst og fremføring av dette stykket var ved Makka Kleist.
Randi Nilssen har deltatt på flere festivaler med barne- og voksengrupper i og utenfor landet. Hun samarbeidet med koret Di Madrigale med forestillingen Har du lyst, har du lov, som ble prisbelønnet av Norsk dukketeaterforening, UNIMA-Norge. Hun arrangerte også to internasjonale festivaler for figurteater i samarbeid med PIF i Zagreb i Kroatia. Hun har deltatt med forestillinger på en rekke andre festivaler.
Som pensjonist er Randi Nilssen (per 2017) aktiv i det lokale revymiljøet i Tromsø.

Priser og utmerkelser

Sammen med forfatteren N. A Yttreberg ble hun i 1979 tildelt Tromsø bys kulturpris.
I 1993 mottok hun Tromsø kommunes kulturpris for sin innsats for dukketeaterkunsten i det lokale kulturlivet.
Hun er æresmedlem av UNIMA Norge.
Fylkesvei 3554

Fylkesvei 3554 går på Lindtveit i Arendal kommune. Veien er 982 meter lang.
Frem til 2019 hadde veien betegnelsen Fylkesvei 181.
Emulsjon

Stabilitet

Med unntak av mikroemulsjoner er emulsjoner ikke termodynamisk stabile. Det vil si at de to væskene over tid vil separeres til to distinkte faser. Tilstedeværelsen av en stabilisator kan imidlertid gjøre at emulsjonen er stabil over lang tid. Emulsjonen er da kinetisk stabil.
En stabilisator befinner seg på grenseflaten mellom de to væskene. Stabilisatoren hindrer to dråper å koalesere (smelte sammen) med hverandre når de kolliderer. Dermed tar det lenger tid før alle dråpene er smeltet sammen til en fase.

Emulgator

En emulgator reduserer energien som kreves for å lage en emulsjon. Dette skjer fordi emulgatoren er overflateaktiv og reduserer grenseflatespenningen mellom de to væskene. Emulgatorens oppgave er også å fungere som stabilisator (se ovenfor).

Vann og olje

Vann og olje er to væsker som aldri vil blande seg. Tilsettes en emulgator til disse væskene når de er samlet, vil de holde sammen ved at den væsken det er mindre av, vil fordele seg som dråper i den andre. Dette kan bare skje hvis emulgatoren inneholder en polar og en upolar del. Den polare delen (f.eks. OH-gruppe eller oksygenatom) i emulgatormolekylene vil da trekke mot de polare vannmolekylene, mens den upolare delen (hydrokarbonkjede i organiske molekyler) vil trekke mot de upolare oljemolekylene. F.eks. kan etanol brukes som emulgator for en blanding av vann og olje.